İpək Yolu Muzeyi

– Yaponiyanın Tokio prefekturasının Haçioci şəhərində yerləşən muzey. Muzey tarixi İpək yoluna həsr olunmuşdur.

 Tarixi 
Muzey ipək ticarəti ilə məşğul olmuş tacir Yaqişita Yoemonun keçmiş malikanəsində yerləşir. Bu mülk hazırda "Yaponiyanın Tut Paytaxtı" kimi müəyyən edilmiş tarixi irs bölgəsinin bir hissəsidir. Mülkün tarixi divarlarında bərpa işləri aparılmışdır.

 Ekspozisiya 
Muzeyin bağçasında anbarların və drenaj arxlarının qalıqları yerləşir. Sərgi zalında İpək yolu və ipəkçiliklə bağlı materiallar sərgilənir. Muzeyin yaxınlığından Yokohamaya ipək daşımaqda istifadə olunmuş, 1,5 kilometr uzunluğunda olan və "İpək yolu" kimi tanınan tarixi yol keçir.

 İstinadlar 

 Xarici keçidlər 


Kateqoriya:Tokio muzeyləri
Kateqoriya:İpək yolu